Liski

Liski () om Venäman lidn, lidnankund da raudtesol'm Voronežan agjan päivlaskmas. Se om agjan nellänz' lidn eläjiden lugun mödhe, Liskin rajonan administrativine keskuz.

 Istorii 
Eländpunktan aluz om pandud vl 1787 kuti Uz' Pokrovk-žilo () Bogatii Zaton-varjoičendpostan sijas (oli tetab vspäi 1571). Vl 1870 saudihe Liski-raustestancijad da žilod senno, nimitihe amuižen Liski-žilon (, om kaičenus tähäsai) mödhe Donan vastrandal, melkukhad mecata oma siš. Ühtenzoittihe stancijad i žilod Svobod-radnikžiloks ( «joudjuz») vl 1928 rajonkeskusen statusanke. Se sai lidnan statusad vl 1937. Toižen mail'man sodan aigan lidn ei olend okkupiruidud nacistoil, no heiden sodaväged oliba Donan vastrandal. Vl 1943 udesnimitihe lidnad nügüdläižikš. Vll 1965−1991 sen nimi oli Georgiu-Dež.

Liski šingotase metallanümbriradmižel (teraztorvveimed i niiden palad«Liskimontažkonstrukcija»-edheotandan sait (liskifitting.ru). , rezervuarad i metalližkonstrukcijad) sauvondmaterialiden pästandal (savič, betonšpalad, raudbetontegesed, silikatblok), sömtegimištol (saharan edheotand, maidtegim, pühävoitegim). Raudten edheotandad i jügujogiport ratas lidnas, mugažo kaikiš järedamb Evropas sötken živatoiden täht tegim om olmas.

 Geografijan andmused 
Lidn sijadase rajonan keskuzpalan suvipäivlaskmas, Don-jogen hural randal, 110 m ü.m.t. keskmäižel korktusel.

Matkad Voronežhasai om seičemekümne seičeme kilometrad pohjoižhe orhal, 107 km avtotel vai raudtel. Lähembaižed lidnad oma Bobrov 39 km pohjoižpäivnouzmha orhal, 49 km avtotedme vai raudtedme, i Ostrogožsk 32 km suvipäivlaskmha orhal, 57 km avtotedme vai 40 km raudtedme. Liski-raudtestancii radab lidnan päivlaskmaižes palas «Voronež — Rossoš»-keskustal. Kaik 13 tošt stancijad da platformad oma raudteil lidnas da sen ezilidnas.

 Tobmuz 
Kalač-futor (295 rist. vl 2016) mülüb lidnankundha Liskin ližaks. Lidnankundan pind — 64,77 km².

Lidnankundan tobmuden pämez' om sen Rahvahandeputatoiden nevondkundan ezimez'. Lidnan Administracijan pämez' om Jevgenii Mitüröv vn 2005 kül'mkuspäi.

 Eläjad 
Vl 1939 lidnan ristitišt oli 25 500 eläjad. Vn 2010 Venäman rahvahanlugemižen mödhe lidnan eläjiden lugu oli 55 864 ristitud, lidnankundan — 56 166 ristitud, rajonan viž ühesandest, vn 2021 lidnan — 54 147 ristitud. Kaik 54 184 ristitud elihe lidnas i 54 480 ristitud kaikes lidnankundas vl 2017. Kaikiš suremb lidnan ristitišt om 52..56 tuhad eläjid vspäi 1976 (56 500 rist. vl 1998).

Rahvahad (2010): venälaižed — 95,9 %, ukrainalaižed — 1,1 %, armenijalaižed — 0,8 %, toižed rahvahad — 1,8 %, rahvahuden ozutandata — 0,4 %.

Ortodoksižen hristanuskondan viž pühäpertidLiskin pühäpertid sobory.ru-saital.  oma saudud lidnas: päjumalanpert', koume jumalanpertid, časoun'.

 Openduz 
Lapsiden opendusen aluzkundad oma üks'toštkümne municipališt päivkodid, raudten privatine päivkodi nomer 103, augotižškol (progimnazii nomer 1), kaks' aluzškolad (nomer 2 i 9), kahesa keskškolad (nomer 1, 2, 4, 10, 11, 12, 15, 17), lapsiden sädamižen šingotesen keskuz, tehnižen sädamižen šingotesen keskuz, kaks' lapsiden da norišton sportškolad (Paivnouzmaine i sportgimnastikas V.S. Rastorockijan nimed neičukaižiden täht).

Liskin tehmištoliž-transportine tehnikumLiskin tehmištoliž-transportižen tehnikuman sait (lptt.obrvrn.ru). , Liskin agrariž-tehnologine tehnikumLiskin agrariž-tehnologižen tehnikuman sait (latt.obrvrn.ru).  i Liskin raudtetransportan tehnikumLiskin raudtetransportan tehnikuman sait (ltgt.ru).  (Rostovan valdkundaližen ühtenzoituzteiden universitetan filial) oma lidnan professionaližen opendusen aluzkundoikš.

 Galerei 

 Homaičendad 

 Irdkosketused 
 Lidnankundan tobmuden aluzkundoiden sait (adminliski.gosuslugi.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Voronežan agjan lidnad
*